**5. A feladat a költő és hadvezér Zrínyi Miklós törökellenes harcaihoz kapcsolódik.**

**Oldja meg a feladatokat a források és ismeretei segítségével!** (Elemenként 1 pont.)

„Én nem szintén haszontalanul töltöttem e telet: egész Eszékig az Törökországot az

Ő Felsége magyar s német hadaival erőssen raboltattam, feles és alkalmatos várakat

megvettem s kit megégettem, kit most is tartok, az Ő Felsége dispositiójáig

[rendelkezéséig].”

„Bezzeg ha nekem egy kis erőm s értékem volna most, több, hogy sem most vagyon,

Kanizsát három hétig [három héten belül] magyarévá tenném; de mindenemet, amim

volt, erre az expeditióra [hadjáratra] költöttem […], ha Ő Felsége nem segít,

élhetetlenné leszek ezután.”

*(Részletek Zrínyi Miklós magyar főnemesekhez írt leveleiből)*

**a) Melyik évben írta Zrínyi az idézett sorokat?** ………………………….

**b) Nevezze meg a forrásokban „Ő Felségeként” emlegetett személyt!**

……………………………………………………….

**c) Milyen konkrét, az egyik forrásból kiolvasható katonai lépést tervezett Zrínyi a**

**levelek írásakor?** *Saját szavaival fogalmazzon!*

…………………………………………………………………………………………………

**d) Hogyan viszonyult a bécsi udvar a Zrínyi által a levelek írásakor tervezett katonai**

**lépéshez?**

…………………………………………………………………………………………………

Megoldás

**5. Zrínyi Miklós (Elemenként 1 pont, összesen 4 pont.)**

**a)** 1664

**b)** I. Lipót

**c)** Kanizsa ostromát. (*Más, tartalmilag azonos válasz is elfogadható.)*

**d)** Nem támogatták. *vagy* Igyekeztek elkerülni a törökkel való összeütközést. (*Más helyes*

*válasz is elfogadható.)*